booktegi.eus

GURUTZ URUBURU

IBARGUENGOITIA

azalaren azpian

1)

Begiak itxi genituen

Une batez

Amestearen ordainetan,

Irekitzerakoan…

Soilik amestea geneukan.

2)

Itzali dira argiak,

Begiak itxi eta

Berriz egingo dugu topo,

Existitzen ez diren lurretan,

Hezur eta haragizko

Mugarik gabe.

Denbora,

orratzek

neurtzerik ez duten gunean,

inork izan denik ere ez dakien

sekretu hutsean…

Ez da izan.

Ez da eman.

Baina bada,

Gogoratzerik bada,

Ametsen ilunpeko

Argian.

3)

Soineko beltzez jantzi da eguna,

Joskurak itotzen dizkio

Garai haietako ametsak…

Haizea ere bada denbora

Ez duela bisitari,

Arantzak norabidez aldatu zaizkio

Odoleztatzen zaizkion une amaigabeetan…

Soineko beltzez jantzi du bere burua,

Berriz argirik ikusiko duen jakin ezinik...

Lurperatu ditu,

Itxaropen izpiak.

4)

Ez da hodeirik ageri,

Beste lekuren bat hautatuko zuten...

Edo, agian…

Izarren keinuak ulertu

Eta

Amesteko aukera eman diete,

Mugez haratago.

Izar iheskorrak ere pausatu dira,

Ihes egitearen nekeaz,

Amesteko aukeren eskean,

Besteen ametsez gogaituta.

Azken finean,

Izarrik amestea,

Izartuena

Baita.

5)

Hodeien hertzetatik

Kraskadak entzuten dira,

Hautsitako zati txikiak

Lurra joaz,

Konponketatan dabiltza

Zeruan,

Bada esperantza…

sabaia konpondu ostean

Lurra konpondu

Denarena.

6)

Udaberria sartu zitzaizun

Azalean barna,

Eta ni,

Ohartu gabe…

Barne desirak loratu

Zaizkizu,

Non nengoen baina?

Agian...ezkutuan

Zenituen,

Garaia izan arte.

7)

Bide asko

Argitu genizkion elkarri,

Hotz ginean elkar berotuz

Neguko eguzki epela bagina lez,

Baina urtaroz aldatu gara,

Garaia iritsi da,

Izar txikiagoei begiratzeko,

Elkarri begira,

Itsu-itsuan erre orduko.

8)

Betiko orduan

Gelditu ginen arren,

Ez ginen

Ordukoak

Izatera iritsi.

9)

Isilik aldamenean,

Ezagunegia

Kontatzera nindoana,

Isilik,

Adi,

Zer ote litekeen datorrena.

Isilik aldamenean,

Ezagunegi kontatzera zindoazena,

Isil,

Adi,

Hitzei,

Noiz etorriko,

Zer dakarten,

Zer esanik ez,

Esan beharrik ere ez…

Hitzak soberan daudela

Isiltzen garenean

Eta

Hitzak falta zaizkigula

Hitz egin behar dugunean.

10)

Esan iezadazu,

Lur bereko sustraietan,

Esan,

Hazi bereko

Sustrai desberdinen

Sakontasunean,

Azalean loratzen zaizkigunak,

Geure desioen erreflexu

Direla.

Esan iezadazu!

Haizeak eramanak,

Itzulika dabiltzala,

Noiz lur hartuko.

Esaidazu!

Lurperatutako

Orbelen tantak

Garaia denean,

Omenduko dituztela

Loraldi berriek.

11)

Batzuetan,

Geltoki batera jaitsi

Eta gelditzeko gogoa

Sorrarazte zaizu,

Baina,

Berriz igo behar zara.

Ez baita zure geltokia.

12)

Asko ikusiak gara,

Maitea,

Begi berdinekin

Begiratzeko.

13)

Aurpegi berriak

Dakartza bisitari,

Maitasunaren

Geltoki zaharrak.

14)

Begien kliskada bat

Omen gara,

Unibertsoaren izatean.

Begi zulo beltzetan

Galtzen garenak,

Kliskadaz-kliskada

Mundu berrien bila.

Kliskada bakarra

Aski da

Unibertso berrien sorrerarako,

Kliskada bakarra

Aski da

Guztia desagertzeko...

Kliskadaz-kliskada

Dioakigu bizitza,

Begiradetan

Unibertsoa,

Eta oraindik ere

Zuri begira

Jarraitzen dut.

15)

Irribarreak

Aurkitzen ditugu batzuetan,

Eta ze ederra den,

Galdu orduko,

Berriz itzultzea.

16)

Batak zioen,

Zenbaki bikoitiek,

Ikara ematen ziotela.

Ohartu zen arte,

Zatituta ere

Osoak zirela.

17)

Orduan

Esatera ausartu ez ginen

Hura,

Orain

Onartzean besterik

Ez da gelditzen.

18)

Iraganari dei egin diozu,

Berriren bat bueltatukon zizulakoan,

Eta…berriz…

Oroimenaren erantzungailu

Automatikoak erantzun dizu

Behin eta berriz

Errepikatzen den erantzuna.

Berriz,

Markatzera zindoazen

Iraganeko zenbaki hura,

Ohartu arte,

Iragana dela markatzen

Duena.

19)

Zergatik

sentitzen dudan

galdetu nion

Buruari,

Hark erantzuna

Eman zidan,

Taupaden kontua zela

Beste guztia,

Galderak erantzun ditzazketela

Baina…

Ez dutela erantzunik

Arrazoitzen.

20)

Batzuetan ulertzen dugu,

Gure esku ez dagoena

Oratzen saiatzea

Alperrik dela.

21)

Zuri begira

Galdetu nion bihotzari

Maitasuna zer zen,

Taupaden maiztasunean

Bueltatu zidan

Erantzuna.

22)

Loraldien ostean

Arantzak gelditu

Ohi zaizkigu batzuetan,

Eta

Ikastea besterik ez zaigu

Gelditzen,

Hurrengo loraldian

Arantzen ordez

Udaberriaz gogoratzeko.

23)

San Juan gaua

Eta gu,

Eta bai…

Berriz piztuko nukeen

Sua,

Erreko nauela

Jakinda ere.

24)

Hemen jarraitzen duzu,

Orbanik gabeko zauria testigu.

Lekuz aldatu zaitut,

Urrunago,

Sakonago,

Minak iristerik ez duen lekura,

Oroitzapenen bidearen azken gotorlekuan

Utzi zaitut,

Ala ere,

Nahi gabe itzultzen naiz

Errepide horretara,

Berriz itzultzerik ez dugunaren jakitun.

25)

Ez da

Zerk

Bereizten gaituen,

Baizik

Bereizten dugun

Zoriontsu egiten gaituena.

26)

Dantza gaitezen

Musika

Itzali aurretik.

27)

Gorroto dut

Eztarritik gora,

Begietara igo

Eta izurtzen zaidan

Korapiloa.

28)

Bihotza oparitu nuen behin,

Eta gero berriz

Bueltatzeko eskaera egin.

Ez zidan oparitutako

Egoeran bueltatu…

Eta orain…

ez dakit zer egin harekin.

29)

Madarikatzen ditut

Beraien denbora

Hura izan arren,

Nahi baino gutxiago

Irauten duten horiek.

30)

Esaidazu

Zure begietan

zer ikusten duzun,

nireek ikusten dutena

esango dizut,

baian ezin dugu ahantzi,

bi erreflexu baino

ez garela izango

begiraden artean.

31)

Euri tanta batek

Ez du negua egiten,

Ez eta ere eguzki izpi batek

Uda,

Eroritako hosto batek

Ez du udazkena egingo,

Ez eta ere lore batek

Udaberria.

Garaia denean,

Ohartuko gara,

Noiz den

Sentimenduak loratzeko unea,

Zalantzak argitzeko momentua,

Zein,

Malkoak lehortzeko aterpe,

Non askatu korapiloak,

Eta…

Urtaro bat ez dela aski,

Bizitza bat laburbiltzeko.

32)

Lore bat eskaini

Nahi zion maitasunari,

Etxe ondoko larrera abiatu arren

ez zen udaberria,

udaberrian bueltatuko zela

egin zuen sin.

Udaberria bueltan,

Dena lorez josia.

Lore sortaz bete zuen eskua,

Baina hutsi zegoen

Maitasunaren aulkia.

Orduan bere buruari oparitu

Zizkion loreak,

Bere burua maite duen orok,

Aurki dezan udaberria.

33)

Ojala,

Zoriontasuna

Kutsakorra bezain

Kronikoa balitz.

34)

Batzuetan

Dena egoten da

Behar den tokian,

Egon behar dena izan ezik.

35)

4,603 mila miloi urte

Daramatza argi egiten eguzkiak,

Beraz,

Ez gaitezen

Denbora baino lehen

Itzali.

36)

0-tik eraikitzen da 1

37)

Nola,

Bihurritu daiteke

Bide zuzen bat…

Nola bihurtu daiteke

Pausu arrunta,

Amildegi

Arrotz.

38)

Hego haizea kaleetan barna,

Pausuak bidean,

Atzera emango nituzke

Atzera bueltarik balego.

Hego haizea kaleetan barna,

Kaleak hutsik,

Bihotzak hotz,

Semaforoa gorri,

Berde utzi genuen azken aldiz.

39)

Muinotik begira

Zapaldu genituen larreak

Zimeldu ditu denborak,

Lehortu zaizkigu begira

Hodei hertzak.

Muinotik begira

Galtzen dira gailurrak.

Muinotik begira

Galtzen dira galderak,

Erantzun motzen oihartzun.

Muinotik begira

Zoriontasunaren amildegi

Bihurtu zaizkigu

Gailurrak.

40)

Erdu,

Xuxurlatu,

Laztandu,

Gorritu,

Berde jarriko gara.

Jaitsi gaitezen

Kiribilduz azala,

Mamitu ditzagun desirak

Hezurretaraino.

Igo

Zoru labainkorrera,

Iritsiz

Gailurreraino,

Hautsi ditzagun

Zapaiak.

Galdu gaitezen

Arrastoei jarraika…

41)

Zirrara eta lurrikararen

Arteko zerbait

Izan daiteke

Maitasuna.

Gertatu arte

Kosta egiten da ohartzen,

Latitudeen

Magnitudeaz.

42)

Ez da erraz jakiten

Zer dakarren

Gatazka batek,

Baina imajinatu

Dezakegu

Zer daraman…

43)

Ez dakit…

Egokiena den,

Besteen begietan

Dagoen lastoa ikustea

Eta ez,

Atzean dauden

Larreei begiratzea.

44)

Eta…

Ohartzen gara,

Benetan maite

Ditugun gauzak,

Ezin direla eduki,

Maite dugun hori…

Edukia delako.

45)

Ezkata bat galtzeak

Ez du esan nahi

Igeri egitea

Ahaztu zaigunik.

46)

Zeinek

Ez dauka buruan,

Bihotzean

Falta dena.

47)

Galdera ez da

Magia existitzen den ala ez,

Baizik,

Hartan zinesteko

Prest gauden.

48)

Sokari

Tiraka egin nahi genion,

Baina

Beste aldean

Ez zegoen inor.

49)

Ze une goxoa,

Zerbait esan nahi

Eta

Horren ordez

Besarkadak

Ateratzen zaizkigunean.

50)

Esperantza aurkitu nuenean,

Norbaiti

Galdu ote zitzaion

Galdetu nion neure buruari.

51)

Elkarrekin geundean

Esaten genion haiei

Bueltaka..

Itzulpena bat nahi nuen

Ulertu nahirik…

Baina ez ziren egundo itzuli.

52)

Jarrai dezatela

Egunek erretzen,

Barne suak

Piztuta dirauen

Bitartean.

53)

Zein

Ez da galdu noizbait

Ikaretan,

Zeinek

Ez du sentitu noizbait

Amildegia oinen azpian,

Eta jauzi egin!

Hori da bizitza agian,

Eguneroko zalantzetan

Jauzi egitea,

Beldurrak nola erortzen

Diren sentitzea,

Jakitun bihar berriro eraikiko

Direla,

Eta berriz egingo

Dugula salto.

54)

Iragana

Ez da

Gaur garenaren

Itzala besterik.

55)

Askotan

Ez da jakiten

Norarte

Sartzen hanka,

Jaso arte.

56)

Eguzkia murgilduz

Ametsak azaleratzen diren

Une hori,

Begiak itxiz

Bihotza zabaltzen zaizun

Une hori,

Ingurura begiratu eta

Ez dagoela ezer ederragorik

Parte izatea baino

Ohartzen zaren

Une hori.

Une batek

Mila hitzen balioa

Omen du,

Uneak bizitzaren

Euskarri omen dira,

Ilargia

Ametsen argi,

Ametsak taupada,

Eta argitzen gaituzten

Bihotzak,

sekula izkutatzen

ez diren

eguzki.

57)

Maite zaitut

Esatera nindoan.

Haizeak hitzak

Eramango dituen beldurrez,

Zure ezpainetara

Hurbildu  natzaizu.

Musukatuz

Elkar ulertu dira

Zureak eta nireak.

Haizeak,

Ez du hitzen

Berririk izan.

58)

Maite ditut

Ametsen sorlekuak…

Edonon eta edonoiz

Sortu daitezke,

Baina ez

Edozeinekin.

59)

…eta

Ez al da garrantzitsuago?

Amestutako lekuan baino,

Amestez duzun tokian izatea?

60)

Gozatu dezagun

Bihotzean eta ondoan

Ditugun bitartean,

Auskalo…

Etzi damu

Agian,

Ez ditugu

Leku bietan izango.

61)

Ze ederra den

Bedin izatea,

Desberdintzen gaituenak.

62)

Askotan

Ez da maite

Edo ez maite,

Nola maite baizik.

63)

Nork

Ez du maite

Magala,

Aurrera egiteko.

64)

Zerbait

Ez doa ondo…

Besteen gaitza,

Norbere onura

Bihurtzen denean.

65)

Azalean bizi

Garen gizarteak

Omen gara,

Askotan ulergaitzak…

Azala ez baitago

Ulertzeko egina.

66)

Norarte

Heldu daiteke

Begirada.

Ikusteko prest

Zaudenean.

67)

Iraganak

Barkatzen baleki,

Agian

Ez ginateke

Itzuliko

Hainbeste aldiz.

68)

Zeinen itogarria kea,

Memoriaren errauts

Bihurtzen denean

Sugarra.

69)

Batzuetan

Bizitzak irakasten du,

Ahaztu beharra

Besterik ez dela

Gelditzen,

Eta

Gelditzen dena

Ahaztezina dela.

70)

Hariari tiraka,

Zalantzetan josi ohi gara.

Erantzun askatzaileen bat

Ekarri dezakeen

Norabidearen bila

Aritu ordez…

Noraezean

Korapilatzen diren

Muturren antzera.

71)

Beti bueltatu

Nahi izaten omen da

Zoriontsu izan garen tokira,

Denborak abolituko du ordea

Bueltatzeko bidea,

Ulertzera eramanez

Zoriontasuna ez dela

Leku batean gordetzen,

Gugan daramagula,

Momentuak direla,

Eta bueltatzea

Desioko dugun

Gune berriak

Sortuko zaizkigula.

72)

Iragan Madarikatua!

Neure buruari

Galdetu diot,

Berriz!

Zergatik jarraitzen dudan

Sentitzen,

Nagoen lekua

Iada ez bada existitzen.

73)

…eta

Zenbat ezango genukeen!

Momentua balitz…

74)

Badago leku bat

Dena dena posible.

Iragana aldatzea,

Oraina moldatzea,

Etorkizuna eraikitzea,

Dena dena perfektua.

Jainko moduko zerbait

Sentiarazten zaituen hori…

Baina,

Han ez da bizitzarik

Ez

Bizitzerik,

Denborak kontsumitzen gaitu.

Tamalez,

Polita bezain arriskutsua

Da

Barne mundua.

75)

...eta

Ez al da edarragoa…

Hitz handiekin

Ahoa bete baino

Bihotza betetzea

Ekintza txikiekin.

76)

Benetako altxorrak

Ezin direlako gorde,

Bizi gaitezen

Garena

Ezkutatu gabe.

77)

…eta

Iratzargailuak

Ez diezagula

Ametsen

Haria eten.

78)

Maitasunari

Dei egin behar

Badiozu,

Eskegi…

Hori ez da zenbakia.

79)

…eta kabiak

Eraikiko nituzke

Ostadarraren magalean,

Txori migrariok

Babes har dezagun

Egun goibeletan.

80)

…eta ojala mapek

Mugen ordez,

Zubiak balituzte.

81)

Gauero azaltzen

Omen dira izarrak,

Baina…

Alferrik egingo dute argi,

Begiratzeko gai

Ez bagara.

82)

Argia bezain beste

Itzal daude

Munduan,

Argi ibili gaitezen

Ez baidakigu

Noiz bihurtuko

Garen itzal.

83)

Bagaude

Amestea desio dugunak,

Eta badaude

Ametsak noiz eroriko

Zain daudenak…

Izan bitez zoriontsu

Amets hautsiekin,

Gu

Zoriontsuak gara

Amets berriekin.

84)

Zeinen joera bitxia

Gizarte honena,

Erantzun gabeko

Galderak gelditzen

Zaizkigu

Eta

Galdetu gabeko erantzunak

Ematen dizkigu.

85)

Batzuetan

Ezagunegi

Bihurtzen zaizkigu

Gauza arrotzak.

86)

Azaleko zauriek

Odola isurtzen dute,

Sakonek aldiz,

Ur tanta gaziak…

Eta

Ez dago zauri

Arinik

Sufritzen dabilenarentzat.

87)

Ñabardura

Batetik

Mundu bat egiteko

Gai bagara,

Imaginatu

Mundu batekin

Zer sortzeko

Gai garen.

88)

Batzuetan

Ekintzak berak

Baino

Min gehiago

Egiten du

Ondorengo jarrerak.

89)

Urtaroz osatzen

Badira

Gure bizitzak,

Udaberria usaindu

Dezagun

Gure baitan,

Loraldiz jantzi

Begiradak,

Eta erleen antzera

Eztitu ditzagun

Egun diren

Lore-hostoak.

90)

…eta batzuetan

Ahazten zaigu,

Patrikako teknologiak

Egunero emandako

Pausoak zenbatzea

Baino,

Garrantzitsuago dela,

Emandako

pauso bakoitzak

gure bizitzetan

kontatzea.